system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Dima Bilan?
assistant
Dima Bilan (în ; născut Víktor Nikoláevici Belán, în , ) este un artist pop, cântăreț și cantautor rus, de origine karaciai. Dima a câștigat concursul Eurovision ediția 2008 cu piesa Believe ca reprezentant al Rusiei, iar la ediția din 2006 a concursului Eurovision s-a clasat pe locul II, cu piesa Never Let You Go, tot ca reprezentant al Rusiei.

Biografie 
Când a avut 1 an, părinții săi s-au mutat în locuința bunicii sale din orașul Naberezhnye Chelny, în Tatarstan. La vârsta de șase ani s-a mutat în Kabardino-Balkaria, unde s-a dus la școală împreună cu sora sa. S-a implicat în numeroase activități artistice, a cântat și a recitat poezii.

Dima a absolvit studii de canto clasic la Academia de muzică Gnesin . Și-a făcut debutul la festivalul ruso-leton „New Wave” în 2002, unde a ocupat locul 4. În 2003, și-a lansat albumul de debut, intitulat „Nochnoy Huligan” („Huligan de noapte”), care a inclus coveruri ale pieselor „Caruso”, interpretată de Lucio Dalla și „Fever”, interpretată de Elvis. În 2004, a lansat single-ul de succes „Na beregu neba”, care a dat și numele celui de-al doilea album.

Produs de regretatul Yury Aizenshpis, muzician rus faimos pentru colaborările cu Viktor Tsoi în Uniunea Sovietică, Dima Bilan a încercat în 2005 să se califice la etapa internațională a concursului Eurovision cu melodia Not That Simple, dar s-a clasat pe poziția a doua la selecția națională. Videoclipul versiunii ruse a melodiei a fost cel mai scump din industria muzicală rusă. În decembrie 2005 Dima a primit două gramofoane de aur, în Sankt Petersburg și Alma Ata, pentru piesa „Ti doljna ryadom bit” („Trebuie să îmi fii aproape”). În timpul filmărilor la „Novie pesni o glavnom” (Cântece noi despre chestiunea principală) a primit un premiu de la Canalul 1, acordat de un juriu profesionist. Dima a fost votat de public omul anului în show-business. La sfârșitul aceluiași an a acceptat invitația unei agenții americane, de a interpreta soundtrack-ul musicalului Peter Pan. În decembrie, clipul piesei „Ya pomnu tebya” („Mi-aduc aminte de tine”) a fost filmat în grădina botanică. Clipul a fost fantastic realizat, redând magia și atmosfera de an nou. Pe 14 martie 2006, Dima Bilan a luat parte la „Zolotaya sharmanka” (Golden street organ) al International Music Awards în Kiev, unde a primit premiul pentru cântărețul anului. La același eveniment a cântat piesa incendiară „Never let you go”, cu care va concura la Eurovision.
Dima Bilan a concurat în 2008 la concursul Eurovision, cu melodia „Believe”, unde a primit numeroase voturi din partea publicului și note mari din partea juriului.

Triumful la MTV 
Pe 21 septembrie 2005, Dima Bilan a câștigat două premii la prestigiosul MTV Russian Music Awards. A câștigat premiul pentru cel mai bun interpret și cel mai bun actor al anului. În noiembrie Dima și-a adjudecat un nou premiu, câștigând titlul pentru cea mai bună prestație rusă la MTV Europe Music Awards din 2005, desfășurat la Lisabona.

Reprezentând Rusia la Eurovision 2006 
La mijlocul lunii martie 2006, Dima Bilan a fost ales de Canalul 1 rus, să reprezinte Rusia la Eurovision Song Contest, care urma să aibă loc la Atena. Din 37 de țări participante, Dima s-a clasat pe locul doi cu piesa dark pop Never Let You Go, egalând cea mai bună clasare a Rusiei la Eurovision - Alsou cu piesa Solo, care a ocupat locul secund în 2000.

Dima a obținut 248 puncte - cu 44 mai puțin decât cântecul câștigător Hard Rock Hallelujah interpretat de finlandezii de la Lordi - și a primit punctajul maxim, de 12 puncte, de la șapte țări: Armenia, Belarus, Finlanda, Israel, Letonia, Lituania și Ucraina. Singurele țări care nu i-au acordat niciun punct lui Dima au fost Monaco și Elveția.

Prezența scenică a Rusiei includea două balerine și un pian alb acoperit cu petale de trandafir roșu, din care la jumătatea piesei ieșea o figură feminină, care semăna cu o fantomă. Dima a purtat un maieu alb pe care era inscripționat numărul său de intrare în concurs - 13 în semi-finală, respectiv 10 în finală. Datorită rezultatelor slabe înregistrate de cântăreții ruși în anii anteriori, Dima a trebuit să concureze și în semi-finala de pe 18 mai. El s-a clasat în primii zece (locul 3 cu 217 puncte) și s-a calificat în finala de pe 20 mai, ca favorit al caselor de pariuri.

Reprezentând Rusia la Eurovision 2008 
Pe 9 martie 2008, Dima a fost selectat din nou să reprezinte Rusia la concursul Eurovision, cu piesa Believe produsă de Dima Bilan & Jim Beanz. Anul acesta Dima și-a îmbunătățit rezultatul și a câștigat concursul pentru Rusia! A fost singurul an câștigat de Rusia.

Discografie

Albume 
 2003 Ia nocinoi huligan (Я ночной хулиган - Sunt un huligan de noapte) 
 2004 Na beregu neba (На берегу неба - La malul cerului) 
 2006 Vremea-rieka (Время-река)
 2008 Protiv pravil (Против правил)
 2009 Believe

Single-uri 
 2003 Ia nocinoi huligan (Я ночной хулиган - Huligan de noapte)
 2005 Tî doljna readom bîti (Ты должна рядом быть - Ar trebui să fi lângă mine;varianta în engleză "Not That Simple")
 2005 Kak hotel ia Ya (Как хотел я - Așa cum vreau)
 2005 Ia tebia pomniu (Я тебя помню - Mi-aduc aminte de tine) 
 2006 Eto bîla liubov (Это была любовь - Ar fi fost dragoste) 
 2006 Never Let You Go (Eurovision Song Contest 2006)
 2006 Nevozmojnoie vozmojno (Невозможное возможно - Imposibilul este posibil;varianta în engleză "Lady Flame")
 2007 Vremea-rieka (Время река - Timpul se scurge ca și apa;varianta în engleză "See What I See")
 2007 Number One Fan (produsă de Timbaland)
 2007 Gore-zima (Горе-зима - Iarna,anotimp al suferinței)
 2008 Believe (produsă de Jim Beanz, Eurovision Song Contest 2008)
 2008 Lonely
 2009 Dancing Lady
 2009 Lady
 2009 Changes

Note

Legături externe

 Site oficial 
 Club International (oficial)
 Dima Bilan Videos and Live performances
 Dima Bilan @ MTV Russia: IDOLS 

Nașteri în 1981
Ruși în viață
Reprezentanții Rusiei la Eurovision
Participanți la Eurovision 2006
Participanți la Eurovision 2008
Câștigătorii Eurovisionului
Muzicieni ruși
Cântăreți ruși de muzică pop